Frem til 1921 holdt kinografen til i festsalen på hotellet. Det bestod ellers av 40 rom og en kaffistova. I perioden 1955–1961 ble hotellet bygd ut med en ny hovedbygning i Kongens gate 15, tegnet av arkitekt Roar Tønseth. I 1968 ble bygget i Prinsens gate ombygd av samme arkitekt. I 1986 ble hotellet solgt til Olav Thon Gruppen, som renoverte bygningsmassen og gjenåpnet som under paraplyen til Rainbow Hotels. Hotellet ble endret til nåværende navn i 2005. I byggets første etasje mot Prinsens gate ligger flere butikker som er tilknyttet kjøpesenteret Trondheim Torg, som hotellet også har direkte inngang til.